作者:湯舜民
標題:梁州・翰墨奪人間錦鄉，咳唾落天上珠璣。統雄藩肅鎮西南裔。紫泥詔符
內容:分銅虎，碧油幢纛散紅嫠。金麒麟繡蒙鎖甲，玉暾龍帶束宮衣。八卦營細柳深迷，五方旗鐵馬驕嘶。喜的是沙漠空狐兔塵清，江海靜鯨鯢浪息，宮殿高燕雀風微。授之以德，用之以禮。因此上太平天子無為治，咫尺間九重內。喚得春來草木知，萬物熙熙。